Den Nord-Cimbriske Tilskuer, 1837-08-15
Politiske Nyheder. Spanien Portugal. Man har endnu intet vigtigt Nyt fra Spanien, de sidste 3 Depescher melde: "at General Pastor, som anden Commanderende i Catalonien, har i Barcelona undertegnet en Proclamation, ifølge hvilken en overordentlig Junta skal dannes, der har Myndighed til at indkræve Skatterne og gjøre tvungne Laan. Den 30te Juli vidste man i Valencia ikke, hvor General Oraa havde sit Hovedqvarteer; de carlistiske Bander vedblive at inddrive Krigscontributioner i Kongeriget. Fra Bordeaux meldes under 4de August at Prætendenten endnu denne Dag stod i Nærheden af Cantavieja; General Espartero var den 28de i Bistedo og ville den 29de marschere til Camarilla. Den carlistiske Expedition, der passerede Ebbrofloden befandt sig den 27de i Cavarrabia, syden for Burgos, Generalerne Alcala og Escalera forfulgte Fienden; den anden carlistiske Expedition er altsaa rykket betydelig frem; og førend den har nærmet sig Hovedstaden paa et vist Punct, vil der formodentlig intet alvorligt fra Carlisternes Side blive foretaget mod Madrid; imidlertid have de Christinos havt Tid og Leilighed til at forstærke sig saa betydeligt, at intet coup de main saa let lader sig foretage, og ville Dronningen kaste sig ubetinget i Nationens Arme, var Don Carlos snart fordrevet, men Ministeriet frygter for den alt for store Frihedsaand, og for at miste en Deel af dets Magt og udsætter derved maaskee Christines Throne for et Fald. - Om Militair=Opstanden i Portugal har man nu nogle meere detaillerede Omstændigheder, hvoraf man erfarer, at denne ingen Tilhængere havde fundet længere end til Castello Branco, og Opstanden var ved de Constitutionelles Hurtighed standset. J Elvas havde slet ikke Oprørsaanden yttret sig, og i Estremosvar den strax bleven undertrykt, og Roligheden, var for det meeste overalt tilveiebragt, Jtalien. Efterretninger fra Sicilien ere nedslagende, af Palermos Befolkning 110 a 120000. Sjæle, var fra 1ste til 14de Juli 18,551 Personer døde, og den 10de Juli allene, (hvilken Dag Sygdommen syntes at have naaet sit Culminationspunct) i 24 Timer 1803 Jndividner; siden den Tid aftog i 3 Dage Sygdommen saaledes, at der kun den 17de havdes 2 a 300 Dødsfald. Al Forbindelse med Palermo blev afbrudt, da de omkringliggende Districters Jndvaanere nægtede at bringe Levnetsmidler til Staden. Grusomheder og enkelte Mord bleve udøvede; Tropperne gjorde deres Skyldighed, og arresterede flere Mordere, kort, Rolighed vendte tilbage til Staden, men en heel Deel af de omliggende Jurisdictioner, saasom Bagaria, Carini, Abbate o. fl. gjorde Opstand, bevæbnede sig, myrdede Anthoriteterne, og aftalte med hinanden en Bevægelse mod Palermo i den Hensigt, at udplyndre Staden. Garnisonen antog strax en fast Stilling uden for Byen, rykkede i mobile Colonner mod de Plyndrende, og Oberst Stahilla slog flere Bander og tog 7 Oprørere tilfange, paa den første Efterretning om Oprøret, lod Kongen strax 600 Jægere indskibe, Natten mellem den 15de og 16de Juli, lod han atter 3000 Mand under General Defangots Commando indskibe dertil, og en Reserve af 3100 Md. er dannet, for i Nødstilfælde at kunne indskibes. J Messina udbrød ved et kongelige Transportskibs Ankomst strax, en Tumult; Pøbelen styrtede sig over Qvarantainebygningerne, brøde Møblerne i Stykker, kastede Archivet i Havet og mishandlede Politie=Jnspecteuren; men da Skibet endelig bortfjernede sig, blev Rolighed bragt tilveie.